Augustów
<s>Augustow (njemački: Metenburg) je grad od 30.153 stanovnika na sjeveroistoku Poljske u Podlaskom vojvodstvu.</s>

<s>Geografske karakteristike</s>

<s>Augustow leži na rijeci Netti na mjestu gdje ona pod imenom Rospuda protiče kroz jezera Rospuda i Necko i izvire kao Netta tek u Augustowu.</s><s>Od regionalnog centra Bjalistok je udaljen devedesetak kilometara sjeverno.</s>

<s>Historija</s>

<s>Sve do kraja 13. vijeka u tom kraju živjeli su samoživi i ratoborni Jatvjagi, koje je 1283. savladao Teutonski viteški red; nakon toga, kraj je opustio pa se počeo naseljavati tek 1422. godine.</s>

<s>Augustów svoje ime i nastanak duguje posljednjem kralju iz Dinastije Jagelovića, Sigismundu II Augustu, koji mu je 1550. dodjelio gradska prava po uzoru na magdeburška.</s>

<s>Zahvaljujući povoljnom položaju Augustów se brzo razvio kao zanatsko-trgovački centar.</s><s>Sve do 1569. pripadao je Velikoj Kneževini Litvaniji, a od 1570. je jedno od vojvodstava Kraljevine Poljske.</s>

<s>Zatim je nastupio period krize i depresije, zbog ratnih razaranja (Tatari, Šveđani), epidemija i dr., koji je potrajao do kraja 18. vijeka.</s>

<s>Nakon Bečkog kongresa (1815) Augustów se našao unutar granica proruske Kongresne Poljska, pa je 1837. postao je administrativni centar Gubernije Augustów.</s>

<s>To je bio period kad se ekonomski oporavio jer je 1824. započela izgradnja Augustówskog kanala kojim se rijeka Netta trebala spojiti sa Njemenom.</s><s>A iz Augustówa se kanaliziranom Biebrzom trebalo doploviti do Narewa i dalje do Visle.</s><s>Na taj način su se trebale izbjeći visoke takse za robu u tranzitu koju je enormno povisila Kraljevina Pruska u svojim baltičkim lukama.</s><s>Kanal je dovršen 1838. i donio je gradu novu živost.</s>

<s>Nakon toga je 1898. izgrađena velika kasarna, a do grada je stigla i željeznička pruga.</s>

<s>Za međuratnog perioda kad je postao dio uskrsle Poljske, počeo se profilirati kao odmaralište i centar drvne industrije.</s>

<s>Razvoj je zaustavio Drugi svjetski rat; Crvena armija je oslobodila Augustów u oktobru 1944. i pritom razorila dobar dio grada.</s><s>Nakon toga je u ljeto 1945. organizirala lov na raznorazne građanske gerilce koji su se krili po okolnim šumama.</s><s>Pohapšeno ih je oko 2000; većina ih je puštena ali oko 600 zadržano i pobijeno, što se danas smatra najvećim posljeratnim zločinom nad Poljacima.</s>

<s>Nakon rata nastavio se razvoj grada u odmaralište.</s><s>Godine 1972. započela je proizvodnja mineralne vode "Augustowianka".</s><s>Od 1990-ih radi vrlo moderna tvornica cigareta kompanije British American Tobacco, koja većinu proizvodnje izvozi u Zapadnu Evropu.</s>

<s>Pobratimski gradovi 
Augustów ima ugovore o partnerstvu sa sljedećim gradovima;</s>

<s>Izvori</s>

<s>Vanjske veze</s>

<s>Augustow (službene stranice)</s>

<s>Gradovi u Poljskoj</s>

